বেসরকারি সংস্থা ব্র্যাকের এক গবেষণায় দেখা গেছে, বাংলাদেশে এখন প্রায় চার কোটি মানুষ অপুষ্টিতে ভুগছে। এমন বাস্তবতায় প্রকল্পটি গুরুত্বপূর্ণ ভূমিকা রাখতে পারে বলে মনে করেন প্রাণিসম্পদ অধিদপ্তরের কর্মকর্তারা। তাঁদের মতে, প্রকল্পটি বাস্তবায়িত হলে শিক্ষার্থীদের মধ্যে দুধ খাওয়ার একটা অভ্যাস তৈরি হবে, দুধের পুষ্টি সম্পর্কেও জানতে পারবে। কর্মকর্তারা বলছেন, বাংলাদেশের অপুষ্টির অন্যতম প্রধান কারণ দুধের অভাব। যুক্তরাজ্যে জনপ্রতি বছরে দুধ পান করার পরিমাণ ২৪২, সুইডেনে ৩৫৬, যুক্তরাষ্ট্রে ২৫৪, অস্ট্রেলিয়ায় ২৪১ ও জার্মানিতে ২৪৭ কেজি। তবে বাংলাদেশে মাত্র ২৬ কেজি।